[{"text_idx": "#000002", "text": "Mae cyfres Fflic a Fflac yn set o adnoddau sy\u2019n cynorthwyo datblygiad yr iaith Gymraeg i blant yn ystod y Cyfnod Sylfaen. Er eu bod wedi'u bwriadu'n bennaf i ddefnyddio ar gyfer addysgu Cymraeg fel ail-iaith, gallant hefyd gael eu defnyddio ar gyfer cefnogi a gwella iaith siaradwyr Cymraeg brodorol. Mae'r gyfres yn cynnwys pedwar pecyn sy\u2019n amrywio mewn anhawster, pedair set o lyfrau darllen ychwanegol, CD-Rom gerddorol a pha\u0302r o bypedau."}, {"text_idx": "#000003", "text": "Dyma'r cyntaf o bedwar pecyn lliwgar a deniadol yng nghyfres darllen Fflic a Fflac sy'n cynnwys ugain o lyfrau difyr. Bwriad y llyfrau yw annog plant yn y Cyfnod Sylfaen i ddarllen Cymraeg yn annibynnol ac felly seliwyd y llyfrau ar gynnwys DVD Pecyn 1 Fflic a Fflac fel bod y plant eisoes yn gyfarwydd a\u0302'r eirfa. Dyluniwyd y llyfrau yn arbennig ar gyfer hwyluso'r darllen i'r plant gyda lluniau lliwgar a brawddegau syml, byrion."}]